ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 23 දරන තුරුසවිය අරමුදල පනත
[සහතිකය සටහන් කළේ 2000 ජූලි මස 12 වන දින.]
ආණ්ඩුවේ නියමය පරිදි මුද්‍රණය කරන ලදී.

2000 ජූලි මස 14 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 23 දරන තරුසවිය අරමුදල පනත

'' තුරුසවිය අරමුදල " නම් වු අරමුදලක් පිහිටුවීම සඳහා විධිවිධාන
සැලැස්වීම පිණිස ද, එහි පරමාර්ථ හා බලතල නිශ්චිතව දැක්වීම
සඳහා ද, ඊට සම්බන්ධ හෝ ඊට ආනුෂංගික කරුණු සඳහා
විධිවිධාන සැලැස්වීම පිණිස ද වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 2000 අංක 23 දරන තුරුසවිය අරමුදල පනත
යනුවෙන් හඳුන්වනු ලැබේ.

I කොටස
තුරුසවිය අරමුදල පිහිටුවීම

2. (1) (මෙහි මින් මතු අරමුදල යනුවෙන් සඳහන් කරනු
ලබන) තුරුසවිය අරමුදල නම් වූ අරමුදලක් පිහිටුවනු ලැබිය
යුතු ය.

(2) මේ වගන්තියේ (1) වන උපවගන්තිය මගින් අරමුදලට
දෙනු ලැබූ නාමයෙන්, අරමුදල සංස්ථාවක් විය යුතු අතර, ඊට
අවිච්ඡින්න පැවැත්මක් හා පොදු මුද්‍රාවක් ඇත්තේ ය. තව ද ඒ
නාමයෙන් එය විසින් ද එයට විරුද්ධව ද නඩු පවරනු ලැබිය
හැකි ය.

3. ( 1 ) අරමුදලේ පරිපාලනය, කළමනාකරණය සහ පාලනය
මෙහි මින් මතු විධිවිධාන සලසා ඇති පරිදි සංස්ථාපනය කරනු
ලබන කළමනාකරණ මණ්ඩලයක් වෙත පැවරෙන්නේ ය.

(2) (මෙහි මින් මතු “මණ්ඩලය” යනුවෙන් සඳහන් කරනු
ලබන) අරමුදලේ කළමනාකරණ මණ්ඩලය පහත සඳහන්
සාමාජිකයන්ගෙන් සමන්විත විය යුතු ය :-

(අ) ජාතික රාජ්‍ය සභාවේ 1975 අංක 35 දරන කුඩා තේ
වතු සංවර්ධන පනතින් පිහිටුවන ලද කුඩා තේ වතු
සංවර්ධන අධිකාරියේ සභාපතිවරයා ;

(ආ) ශ්‍රී ලංකා රබර් නිෂ්පාදන හා අපනයන සංස්ථාවේ
සභාපතිවරයා ;

(ඇ) අමාත්‍යවරයා විසින් නම් කරනු ලබන, ගිණුම් විෂයය
පිළිබඳ පළපුරුද්ද ඇති, වැවිලි කර්මාන්ත
අමාත්‍යාංශයේ ජ්‍යෙෂ්ඨ නිලධරයෙක් ;

(ඈ) රබර් සංවර්ධන දෙපාර්තමේන්තුවේ. අධ්‍යක්ෂ
ජනරාල්වරයා ;

(ඉ) රබර් පර්යේෂණ මණ්ඩලයේ සභාපතිවරයා හෝ ඔහුගේ
නියෝජිතයෙක් ;

(ඊ) රබර් කර්මාන්තය පිළිබඳ පළපුරුද්දක් ඇති තැනැත්තන්
අතුරෙන් අමාත්‍යවරයා විසින් පත් කරනු ලබන
සාමාජිකයන් දෙදෙනෙක් ;

(උ) මේ පනත යටතේ ලියාපදිංචි කරන ලද සෑම ප්‍රාදේශීය
තුරුසවිය සමිතියකම එනම් කොළඹ, කළුතර, ගාල්ල,
කෑගල්ල සහ රත්නපුර සමිතිවල සභාපතිවරු ;

(ඌ) මේ පනත යටතේ ලියාපදිංචි කරනු ලැබූ ප්‍රාදේශිය
තුරුසවිය සමිතියක සභාපතිවරයා වීමේ කරුණ
නොතකා, මණ්ඩලයේ සාමාජිකයකු වියයුතු ශ්‍රී ලංකා
කුඩා රබර් වතු සංවර්ධන සමිති සම්මේලනයේ
සභාපතිවරයා.

(3) අමාත්‍යවරයා විසින් මණ්ඩලයේ සාමාජිකයන් අතරෙන්
එක් සාමාජිකයකු මණ්ඩලයේ සභාපතිවරයා ලෙස පත් කරනු
ලැබිය යුතු ය.

4. පහත සඳහන් තැනැත්තන්ට අරමුදලේ සාමාජිකත්වය
දැරීමට හිමිකම් තිබිය යුතු ය —

(අ) අරමුදලට දායක මුදල් ගෙවන මේ පනත යටතේ
ලියාපදිංචි කරන ලද තුරුසවිය සමිතිවල සාමාජිකයන්;
(ආ) අරමුදලට දායක මුදල් ගෙවන අරමුදලේ නිලධරයන්
සහ සේවකයන්.

5. මණ්ඩලයේ සභාපතිවරයා මණ්ඩලයේ සෑම රැස්වීමක
මුලසුන දැරිය යුතු ය. මණ්ඩලයේ යම් රැස්වීමකට සභාපතිවරයා
පැමිණ නොසිටින අවස්ථාවක, පැමිණ සිටින සාමාජිකයන්
අතුරෙන් තෝරා පත්කර ගනු ලබන යම් සාමාජිකයෙක් ඒ
රැස්වීමේ මුලසුන දැරිය යුතු ය.

6. මණ්ඩලයේ යම් රැස්වීමක් සඳහා ගණපූරණය, 3 වන
වගන්තියේ  (2)  වන උපවගන්තියේ (අ), (ආ), (ඈ) සහ (ඉ)
යන ඡේදවල සඳහන් සාමාජිකයන් ද ඇතුළුව සාමාජිකයන් හය
දෙනකු විය යුතු ය.

5 වන වගන්තියේ සහ 6 වන වගන්තියේ විධිවිධාන
වලට යටත්ව මණ්ඩලය විසින් එහි රැස්වීම් සහ ඒ රැස්වීම්වල
කටයුතු කිරිම සම්බන්ධයෙන් කාර්ය පටිපාටිය විධිමත් කරගනු
ලැබිය හැකි ය.

8. මණ්ඩලයේ සාමාජිකයන් අතර යම් පුරප්පාඩු තිබීමේ
හෝ එහි සාමාජිකයකු පත් කිරීමෙහි ලා යම් දෝෂයක් තිබීමේ
හෝ හේතුව නිසාම පමණක්, මණ්ඩලයේ කිසිම ක්‍රියාවක්
කටයුත්තක් බලරහිත වන්නේ යයි සලකනු නොලැබිය යුතු ය.

9. (1) 3 වන වගන්තියේ (2) වන උපවගන්තියේ (ඊ)
ඡේදය යටතේ පත් කරනු ලැබූ සෑම සාමාජිකයෙක් ම කලින් ධුර කාලය.
ධුරයෙන් ඉවත් කරනු ලැබුවහොත් හෝ අන්‍යාකාරයකින් ධුරය
අත්හැර ගියහොත් මිස, තමා පත් කරනු ලැබූ දින සිට එක්
අවුරුදු කාලයක් සඳහා ධුර දැරිය යුතු ය.

(2) නිල බලයෙන් පත් වූ මණ්ඩලයේ සෑම සාමාජිකයෙක්
ම මණ්ඩලයේ සාමාජිකයකු ලෙස තමා පත්වූයේ යම් තනතුරක්
ප්‍රකාරව ද ඒ තනතුර දරන තාක් කල් ඔහු මණ්ඩලයේ සාමාජිකයකු
ලෙස ධුර දැරිය යුතු ය.

(3) 3 වන වගන්තියේ (2) වන උපවගන්තියේ ( ඊ) ඡේදය
යටතේ පත් කරනු ලැබූ සාමාජිකයකු තත් කාර්යය සඳහා
අමාත්‍යවරයා විසින් දක්වා සිටින හේතු මත තමා විසින් සිය
ධුරයෙන් නෙරපනු ලැබුවහොත් හෝ තත් කාර්ය සඳහා
අමාත්‍යවරයා අමතා යවන ලිපියක් මගින් සිය ධුරයෙන් ඉල්ලා
අස්වුවහොත් ඔහුගේ ධුරය හිස්වන්නේ ය.

(4) 3 වන වගන්තියේ (2) වන උපවගන්තියේ (ඊ) ඡේදය
යටතේ පත් කරනු ලැබූ මණ්ඩලයේ යම් සාමාජිකයකු මියයාම,
ධුරයෙන් ඉල්ලා අස්වීම, හෝ ධුරයෙන් ඉවත් කරනු ලැබීම නිසා
සිය ධුරය හිස්කරන අවස්ථාවක අමාත්‍යවරයා විසින් එම
සාමාජිකයා වෙනුවෙන් ක්‍රියාකිරීම සඳහා වෙනත් තැනැත්තකු
පත් කරනු ලැබිය යුතු අතර, එසේ පත් කරනු ලැබූ තැනැත්තා
සිය ධුරයෙන් තම පූර්වගාමියාගේ ඉතිරි ධුර කාලය සඳහා එකී
ධුරය දැරිය යුතු ය.

(5) ධුරයෙන් නෙරපනු ලැබීමෙන් හැර අන්‍යාකාරයකින්
සිය ධුරය හිස්කරන මණ්ඩලයේ යම් සාමාජිකයෙක් නැවත පත්
කරනු ලැබීමට සුදුස්සෙකු විය යුතු ය.

(6) අසනීපවීම නිසා හෝ ශ්‍රී ලංකාවෙන් බැහැරව සිටීම
නිසා හෝ වෙනත් යම් හේතුවක් මත මණ්ඩලයේ සාමාජිකයකුට
සිය ධුරයේ කර්තව්‍ය තාවකාලිකට ඉටු කිරීමට නොහැකිවන
අවස්ථාවක එම සාමාජිකයා වෙනුවට ක්‍රියාකිරීම සඳහා
අමාත්‍යවරයා විසින් වෙනත් යම් තැනැත්තකු පත් කරනු ලැබිය
හැකි ය.

10. (1) අරමුදලට පොදු මුද්‍රාවක් තිබිය යුතු අතර, එය
මණ්ඩලය විසින් කලින් කල තිරණය කරනු ලැබිය හැකි
තැනැත්තන් හාරයේ තැබිය යුතු ය.

(2) අරමුදලේ මුද්‍රාව මණ්ඩලය විසින් නිශ්චය කරනු ලබන
යම් ආකාරයකට වෙනස් කරනු ලැබිය හැකි ය.

(3) අරමුදලේ මුද්‍රාව, මණ්ඩලයේ සාමාජිකයන් දෙදෙනකු
ඉදිරිපිට දී හැර, කිසිදු සාධන පත්‍රයකට හෝ ලේඛනයකට
නොතැබිය යුතු අතර, ඒ සාමාජිකයන් දෙදෙනා විසින් තමන්
පැමිණ සිටි බවට සාක්ෂි වශයෙන් ඒ සාධන පත්‍රය හෝ
ලේඛනය  අත්සන් කරනු ලැබිය යුතු ය.

(4) මණ්ඩලය විසින් අරමුදලේ මුද්‍රාව තැබූ සාධන පත්‍රවල
හා  ලේඛනවල  ලැයිස්තුවක් පවත්වා ගෙන යනු ලැබිය යුතු ය.

11. මණ්ඩලය විසින් එළඹීමට යෝජිත ගිවිසුමකට කෙලින්ම
හෝ අන්‍යාකාරයකින් සම්බන්ධතාවක් ඇති මණ්ඩලයේ
සාමාජිකයකු විසින් ස්වකීය සම්බන්ධතාවයේ ස්වභාවය පිළිබඳව
මණ්ඩලයේ  රැස්වීමක දී අනාවරණය කළ යුතු ය. ඒ අනාවරණය
කිරිම මණ්ඩලයේ  වාර්තාවල වාර්තාගත කරනු ලැබිය යුතු
අතර, එම ගිවිසුම  සම්බන්ධයෙන් මණ්ඩලය විසින් සිදු කරනු
ලබන යම්  සාකච්ඡාවකට හෝ ගනු ලබන යම් තීරණයකට ඵ්
සාමාජිකයා සහභාගි  නොවිය යුතු ය.

12. මුදල් විෂයය භාර අමාත්‍යවරයාගේ එකඟත්වය ඇතිව
අමාත්‍යවරයා විසින්  නිශ්චය කරනු ලැබිය හැකි ආකාරයට සහ
එවැනි ප්‍රමාණ අනුව මණ්ඩලයේ  සාමාජිකයන්ට පාරිශ්‍රමික ගෙවනු
ලැබිය යුතු ය.

II කොටස
අරමුදලේ පරමාර්ථ

13. අරමුදලේ පරමාර්ථ පහත සඳහන් පරිදි විය අරමුදලේ පරමාර්ථ.
යුතු ය :-

(අ) කුඩා රබර් වතු හිමියන්ට ඉතිරි කිරීමේ පුරුද්ද ඇති
කරවීම සහ ඔවුන්ගේ සමාජ හා ආර්ථික තත්ත්වය
ප්‍රවර්ධනය කිරීම ;

(ආ) රබර් කර්මාන්තය ආශ්‍රිතව වැදගත් වන ආයෝජන
ප්‍රවර්ධනය කිරීම;

(ඇ) කුඩා රබර් වතුවල ඵලදාව නිෂ්පාදන බවට පත් කිරීම
සඳහා අවශ්‍ය රබර් පිරි සැකසුම් ඒකක සහ රබර්
කර්මාන්තශාලා සහ වෙනත් පහසුකම් අත්කර ගැනීම,
වැඩි දියුණු කර ගැනීම හෝ පිහිටුවීම ;


(ඈ) එවැනි රබර් පිරි සැකසුම් ඒකකවල හෝ කර්මාන්තශාලාවල
නිෂ්පාදන අලෙවිය ප්‍රවර්ධනය කිරීම සහ වැඩි දියුණු
කිරීම ;

(ඉ) (මේ පනතේ මින් මතු “තුරුසවිය සමිති ” යනුවෙන්
සඳහන් කරනු ලබන) කුඩා රබර් වතු සංවර්ධන සමිති
ලියාපදිංචි කිරිම සහ විධිමත් කිරීම සහ අරමුදල වෙත
ලියාපදිංචි වූ එකී සමිතිවල සාමාජිකයන් සඳහා
ආධාර ලබා දීම ;

(ඊ) කුඩා රබර් වතුවල රබර් නිෂ්පාදන කටයුතුවල යෙදී
සිටින තැනැත්තන්ගේ වැඩි දියුණුව හා යහපත සඳහා
අවශ්‍ය විය හැකි පියවර ගැනීම ;

14. (1) අරමුදලේ පරමාර්ථ ක්‍රියාවට නැංවීම පිණිස අවශ්‍ය මණ්ඩලයේ බලතල,
වන්නා වූ හෝ ආනුෂංගික වන්නා වූ හෝ සියලු පියවර අරමුදලේ
නමින් ගැනීමට මණ්ඩලයට බලය ඇත්තේ ය.

(2) (1) වන උපවගන්තියෙන් පවරා දෙන ලද බලතලවල
ව්‍යාප්තියට හානියක් නොමැතිව මණ්ඩලයට පහත සඳහන්
බලතල තිබිය යුතු ය :-

(අ) යම් නිශ්චල හෝ චංචල දේපළක් කවර හෝ
ආකාරයකින් අත්කර ගැනීම, දැරීම, බද්දට හෝ කුලියට
ගැනීම හෝ දීම, උකස් කිරීම, ඔඩපනය කිරීම, විකිණීම
හෝ අන්‍යාකාරයකින් බැහැර කිරීම ;

(ආ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
විය හැකි සියලු ගිවිසුම් හා එකඟවීම්වලට කෙලින්ම
හෝ මණ්ඩලය විසින් තත් කාර්ය සඳහා ලිඛිතව බලය
දෙනු ලැබූ යම් නිලධරයකු හෝ අනුයෝජිතයකු
මාර්ගයෙන් ඇතුළත්වීම හා ඒවා ඉටු කිරීම ;

(ඇ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
වන යම් දෙයක් ඉදිකිරීම, නිෂ්පාදනය කිරීම, පවත්වා
ගෙන යාම හා අලුත්වැඩියා කිරිම ;

(ඈ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
යම් භාණ්ඩයක්, උපකරණයක්, හෝ යන්ත්‍රයක් මිල දී
ගැනීම, ප්‍රවාහනය කිරීම, ගබඩා කිරීම, සැපයීම හා
පවත්වා ගෙන යාම ;

(ඉ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
විය හැකි නිලධරයන් සහ අනුයෝජිතයන් පත් කිරීම,
සේවයේ නියුක්ත කිරීම, ඔවුන්ට පාරිශ්‍රමික ගෙවීම
සහ ඔවුන් කෙරෙහි විනය පාලනය කිරීම ;

(ඊ) කුඩා රබර්වතු හිමියන්ගේ යහපත උදෙසා විශ්‍රාම වැටුප්
හෝ අර්ථසාධක අරමුදල් පිහිටුවීම හා පවත්වා ගෙන
යාම සහ යම් අවදානමකට එරෙහිව අරමුදලේ
සාමාජිකයන් රක්ෂණය කිරීම ;

(උ) අරමුදලේ සාමාජිකයන්, නිලධරයන් සහ සේවකයන්
පුහුණු කිරීම ;

(ඌ) අරමුදලේ නිලධරයන් හා සේවකයන් සඳහා සුභ
සාධනය, ක්‍රීඩා පහසුකම්, නේවාසිකගාර සහ වෙනත්
සමාන නවාතැන් පහසුකම් පිහිටුවීම හා පවත්වා
ගෙන යාම ;

(එ) අරමුදලේ පරමාර්ථ ක්‍රියාත්මක කිරීම සඳහා බැංකු
ගිණුම් විවෘත කිරීම, ක්‍රියාත්මක කිරීම සහ වසා දැමීම
ද එසේම අරමුදලේ දේපළ ඇප වශයෙන් තබා හෝ
එසේ නොමැතිව මුදල් ණයට ගැනිම හෝ මුදල් ඉපයීම;
(ඒ) අරමුදල විසින් ඉටු කරනු ලබන සේවා සඳහා හෝ
සලසනු ලබන පහසුකම් හෝ උපකරණ සඳහා ගාස්තු
හෝ වෙනත් අයකිරීම් අයකිරීම ;

(ඔ) මේ පනත යටතේ ලියාපදිංචි කර ඇති යම් තුරුසවිය
සමිතියකට හෝ කුඩා රබර්වතු වගාවේ නියැලී සිටින
හෝ රබර් පිරිසැකසුම් කිරීමේ, රබර් නිෂ්පාදනය කිරීමේ
හෝ රබර් අලෙවි කිරීමේ යෙදි සිටින යම් තැනැත්තකුට
හෝ පුද්ගල මණ්ඩලයකට ණය වශයෙන් හෝ ප්‍රදාන
වශයෙන් මුල්‍ය ආධාර ද ඇතුළුව ආධාර ලබා දීම ;
හෝ

(ඕ) රබර් ඉඩම්, රබර් පිරිසැකසුම් ඒකක සහ රබර්
කර්මාන්තශාලා කළමනාකරණය කිරීම
කළමනාකරණයට සහභාගිවීම සහ රබර් වෙළෙඳාමට
හෝ රබර් කර්මාන්තයට අදාළ වෙනත් යම් ව්‍යාපාරයකට
සහභාගි වීම ;

(ක) අරමුදලේ කාර්ය සඳහා වහාම අවශ්‍ය නොවන අරමුදලේ
මුදල්, මණ්ඩලය විසින් යෝග්‍ය යයි සලකනු ලබන
සුරැකුම්පත්වල ආයෝජනය කිරීම සහ එම සුරැකුම්
පැවරීම හෝ විකිණීම ;

(ග) අරමුදලේ කොටස් අරමුදලේ සාමාජිකයන් වෙත නිකුත්
කිරීම ;

(ව) මේ පනතේ විධිවිධානවලට යටත්ව අරමුදලේ කටයුතු
පරිපාලනය කිරීම, මුල්‍ය කාර්ය පටිපාටිය, තුරුසවිය
සමිති ලියාපදිංචි කිරීම, ලියාපදිංචි කිරීම සඳහා ඉල්ලුම්
කිරීම, එම සමිති ලියාපදිංචි කළ යුත්තේ කවර
කොන්දේසි හා සීමාවන්ට යටත්ව ද යන්න, ලියාපදිංචි
කිරීම ප්‍රතික්ෂේප කිරීමට එරෙහිව වූ අභියාචන,
(සමිතියක විධායක කමිටුවේ සාමාජිකත්වය සඳහා වූ
සුදුසුකම් පිළිබඳ විධිවිධාන ද සමිතියේ සාමාජිකයන්ගේ
නාම ලේඛනය, සමිතියේ ලාභ පිළිබඳ ප්‍රකාශය, සමිතියේ

සහ එහි විධායක කමිටුවේ රැස්වීම්, සමිතියේ ගිණුම්
හා විගණන කටයුතු, සමිතිය සහ එහි සාමාජිකයකු
අතර ඇතිවන ආරවුල් බේරුම් කිරීම මගින් සමථයට
පත් කිරීම, ලියාපදිංචිය අවලංගු කිරීම සඳහා වූ හේතු
සහ අවලංගු කිරීමේ නියමයන්ට එරෙහිව වූ අභියාචනා,
ලියාපදිංචිය අවලංගු කිරීමෙන් පසු ඈවර කිරීම,

ඈවරකරුවකුගේ බලතල හා ඈවරකරු විසින් කරනු
ලැබූ නියමයක් ක්‍රියාත්මක කිරීම යන කරුණු ද ඇතුළුව)
ලියාපදිංචි කිරීම සඳහා ඉල්ලුම් කරන සමිතිවල අතුරු
ව්‍යවස්ථාවලට ඇතුළත් විය යුතු විධිවිධාන යන
කරුණු සියල්ලම සම්බන්ධයෙන් නියෝග සෑදීම ;

(ජ) (i) අරමුදලේ පරමාර්ථ ක්‍රියාත්මක කිරීම හෝ
මණ්ඩලයේ බලතල ක්‍රියාත්මක කිරීම සඳහා
හෝ අවශ්‍ය විය හැකි යම් කරුණකට හෝ
මණ්ඩලයේ බලතල ක්‍රියාත්මක කිරීමට අදාළව
මණ්ඩලය විසින් නිශ්චිතව දක්වනු ලැබිය හැකි
ආකාරයට සහ එවැනි තොරතුරු ඇතුළත් සත්‍ය
හා නිවැරදි වාර්තා පවත්වා ගෙන යන ලෙස
යම් තැනැත්තකුට නියම කිරීම ;

(ii) අරමුදලේ පරමාර්ථ ක්‍රියාත්මක කිරීම සඳහා හෝ
මණ්ඩලයේ බලතල ක්‍රියාත්මක කිරිම සඳහා හෝ
අවශ්‍ය විය හැකි යම් කරුණකට අදාළව යම්
තැනැත්තකුගේ දැනුම අනුව ඔහු දන්නා සියලු
වාර්තා, තොරතුරු සහ පැහැදිලි කිරීම් නිශ්චිතව
දක්වනු ලැබිය හැකි කාලසීමාවක් ඇතුළත
ඉදිරිපත් කරන ලෙස එම තැනැත්තාට නියම
කිරීම ;

(iii) (i) අනුඡේදය යටතේ පවත්වා ගෙන යනු ලැබූ
යම් වාර්තාවක හෝ (ii) අනුඡේදය යටතේ
ඉදිරිපත් කරනු ලැබූ යම් වාර්තාවක, තොරතුරක
හෝ පැහැදිලි කිරීමක සඳහන් යම් සිද්ධිමය
කරුණක් සත්‍ය අසත්‍යතාව බැලීමේ කාර්ය සඳහා
මණ්ඩලයට අවශ්‍ය විය හැකි යම් ලිඛිත හෝ
වෙනත් සාක්ෂි නිශ්චිත දිනයකට පෙර ඉදිරිපත්
කරන ලෙස හෝ ඉදිරිපත් කිරීමට සලස්වන
ලෙස යම් තැනැත්තකුට නියම කිරීම;

2000 අංක 23 දරන තුරුසවිය අරමුදල පනත 9
(iv) (i) අනුඡේදය යටතේ පවත්වා ගෙන යාමට
අවශ්‍ය වන යම් වාර්තාවක් පරික්ෂා කිරීමේ
හා සත්‍ය අසත්‍යතාව බැලීමේ කාර්ය සඳහා
හෝ (ii) හෝ (iii) අනුඡේදය යටතේ මණ්ඩලය
වෙත ඉදිරිපත් කරන ලද යම් වාර්තාවක හෝ
තොරතුරක හෝ පැහැදිලි කිරීමක අන්තර්ගත
යම් තොරතුරුවල සත්‍ය අසත්‍යතාව බැලීමේ
කාර්ය සඳහා හෝ තොග පරීක්ෂා කිරිමේ හා
නිරවද්‍යතාව බැලීමේ කාර්ය සඳහා යම්
සාධාරණ වේලාවක යම් ඉඩමකට,
ගොඩනැගිල්ලකට, කාර්යාලයකට, ගබඩාවකට,
කර්මාන්තශාලාවකට, මඩුවකට හෝ පරිශ්‍රයකට
ඇතුළුවීම සහ පරික්ෂා කිරීම.

(3) සාධාරණ හේතුවක් නොමැතිව (2) උපවගන්තියේ (ජ)
ඡේදයේ (i) අනුඡේදයේ හෝ (ii) අනුඡේදයේ හෝ (iii) අනු
ඡේදයේ විධිවිධානවලට අනුකූලව ක්‍රියා කිරීම පැහැර හරින
හෝ යම් අසත්‍ය වාර්තා දැන දැනම පවත්වා ගෙන යන හෝ
යම් අසත්‍ය වාර්තා, අසත්‍ය තොරතුරු, අසත්‍ය පැහැදිලි කිරීම්
හෝ අසත්‍ය ලිඛිත සාක්ෂි හෝ වෙනත් අසත්‍ය සාක්ෂි දැන
දැනම ඉදිරිපත් කරන හෝ (2) උපවගන්තියේ (ජ) ඡේදයේ (iv)
වන අනුඡේදය මගින් මණ්ඩලය වෙත පවරා ඇති බලතල
ක්‍රියාත්මක කිරීමේ දී මණ්ඩලයට අවහිර කරන යම් තැනැත්තෙක්
මේ පනත යටතේ වූ වරදකට වරදකරු විය යුතු ය.

III කොටස
තුරුසවිය සමිති

15. පනත යටතේ ලියාපදිංචි කළ තුරුසවිය
සමිතියක සාමාජිකත්වය ලබා ගැනීමට පහත සඳහන් තැනැත්තන්
සුදුස්සන් වේ

(අ) වයස අවුරුදු දහඅටට නොඅඩු සහ යම් සමිතියක
ක්‍රියාකාරී ප්‍රදේශයක් ඇතුළත පිහිටි රබර් ඉඩමක් හිමි,
කුඩා රබර් වතු හිමියන් ;

(ආ) යම් ප්‍රදේශයක් ඇතුළත අලුත් රබර් වගාවක් සඳහා
අවසර පත්‍ර නිකුත් කරනු ලැබූ කුඩා රබර් වතු හිමියන්.

16. මේ පනත යටතේ ලියාපදිංචි කළ සෑම තුරුසවිය
සමිතියකම පරමාර්ථ විය යුත්තේ-

(අ) සාමාජිකයන් අතර අවබෝධය ඇති කිරීම සහ එය
වැඩි දියුණු කිරීම ද, එසේම ස්වකීය නිෂ්පාදන සඳහා
උපරිම ප්‍රතිලාභ ලබා ගැනීම සඳහා සහයෝගයෙන්
ක්‍රියා කිරීම ;

(ආ) සිය සාමාජිකයන් අතර ඉතිරි කිරීමේ පුරුද්ද ඇතිකොට
එය ප්‍රවර්ධනය කිරීම සහ සාමාජිකයන්ගේ ආර්ථික
හා සමාජීය තත්වය ඉහල නැංවීම;

(ඇ) රබර් කර්මාන්තයට අදාළ වූ අවශ්‍ය ආයෝජන
ප්‍රවර්ධනය කිරීම ;

(ඈ) සමිතියේ සාමාජිකයන්ගේ නිෂ්පාදනය නිපදවීම සඳහා
අවශ්‍ය රබර් පිරිසැකසීමේ ඒකක, රබර් කර්මාන්තශාලා
සහ වෙනත් පහසුකම් අත්කර ගැනිම, සංවර්ධනය
කිරීම හෝ පිහිටුවීම ;

(ඉ) සමිතියේ සාමාජිකයන්ට මුල්‍ය හා වෙනත් ආධාර ලබා
දීම;
(ඊ) වටිනාකම එකතුකළ රබර් පදනම්කරගත් නිෂ්පාදන
නිපදවීමට උනන්දු කරවීම ;
(උ) එවැනි රබර් පිරිසැකසුම් ඒකකවල හෝ රබර්
කර්මාන්තශාලාවල නිෂ්පාදන අලෙවි කිරීම ප්‍රවර්ධනය
කිරීම සහ වර්ධනය කිරීම ;
(ඌ) සමිතියේ සාමාජිකයන්ගේ අභිවෘද්ධිය හා යහපත සඳහා
අවශ්‍ය විය හැකි පියවර ගැනීම.

17. (1) තුරුසවිය සමිතියක් මේ පනත යටතේ ලියාපදිංචි
කිරීම සඳහා නියෝග මගින් නියමිත ආකාරයට ඒ සඳහා
නියමිත ගාස්තුව ද සමග මණ්ඩලය වෙත ඉල්ලුම් කළ හැක.

(2) මේ පනත යටතේ සාදන ලද නියෝගවලට යටත්ව සහ
අනුකූලව ලියාපදිංචි කරන ලද තුරුසවිය සමිතියක් මේ පනත
යටතේ එය ලියාපදිංචි කරනු ලැබූ නාමයෙන් පුද්ගල සංස්ථාවක්
විය යුතු අතර එයට අවිච්ඡින්න පැවැත්මක් තිබිය යුතු ය ;
තවද ඒ නාමයෙන් එය විසින් හා එයට විරුද්ධව ද නඩු පවරනු
ලැබිය හැකි ය.

(3) මේ පනත යටතේ ලියාපදිංචි කරනු ලැබූ සෑම තුරුසවිය
සමිතියකටම පොදු මුද්‍රාවක් තිබිය යුතු අතර සමිතිය විසින්
තීරණය කරනු ලැබිය හැකි යම් තැනැත්තකු භාරයේ එම මුද්‍රාව
තිබිය යුතු ය.

(4) මේ පනත යටතේ තුරුසවිය සමිතියක් ලියාපදිංචි
කිරිමෙන් පසු, නාම ලේඛනයෙහි එම සමිතියට දී ඇති නාමයෙන්
තුරුසවිය සමිතියක් ලියාපදිංචි කර ඇති බවට සඳහන් කරමින්
සහ එම සමිතිය ලියාපදිංචි කරනු ලැබුවේ කවර දිනක සිට බල
පැවැත්වෙන පරිදි ද යන්න සඳහන් කරන නිවේදනයක් ගැසට්
පත්‍රයේ පළ කිරීමට මණ්ඩලය විසින් කටයුතු සැලැස්විය යුතු
අතර ලියාපදිංචි තුරුසවිය සමිතියක ලියාපදිංචිය අවලංගු කිරීමේ
දී එම සමිතියේ ලියාපදිංචිය අවලංගු කරනු ලැබ ඇති බවට
සඳහන් කරන නිවේදනයක් ගැසට් පත්‍රයෙහි පළ කරවීමට
මණ්ඩලය කටයුතු සැලැස්විය යුතු ය.

IV කොටස
මුදල් හා කාර්ය මණ්ඩලය

18. පහත සඳහන් මුදල් අරමුදලට ගෙවනු ලැබිය යුතු ය :-
(අ) අරමුදලේ ප්‍රයෝජනය සඳහා පාර්ලිමේන්තුව විසින්
කලින් කල සම්මත කරනු ලැබිය හැකි සියලු මුදල් ;
(ආ) අරමුදලේ බලතල ක්‍රියාත්මක කිරීමේ දී සහ කාර්ය
ඉටුකිරීමේ දී අරමුදලට ලැබෙන සියලු මුදල්.

19. මේ පනත ක්‍රියාත්මක වන දිනයේ දී තුරුසවිය
ව්‍යාපෘතියට අයත් ව තිබෙන සියලු නිශ්චල හා චංචල දේපළ
එම දිනයේ සිට බලපැවැත්වෙන පරිදි අරමුදල සතුවිය යුතු ය.
අරමුදලට ගෙවීම.

පහත සඳහන් මුදල් අරමුදලෙන් ගෙවිය යුතු ය-
(අ) අරමුදල ක්‍රියාකරවීමේ දී සහ පවත්වා ගෙන යාමේ දී
දරන ලද සියලු වියදම් ;

(ආ) අරමුදලේ පරමාර්ථ ඉටුකර ගැනීමේ කාර්යය සඳහා
අවශ්‍ය බවට මණ්ඩලය විසින් අනුමත කර ඇති ගෙවීම්
හෝ අරමුදලින් ගෙවිය යුතු බවට මේ පනත මගින්
නියම කරනු ලැබ ඇති සියලු මුදල් ; සහ

(ඈ) මේ පනත ආරම්භ වන දිනයේ දී පවත්නා තුරුසවිය
ව්‍යාපෘතියේ බැරකම් පියවීම පිණිස අවශ්‍ය සියලු මුදල්.

21. (1) මණ්ඩලය විසින් අරමුදලේ ආදායම් හා වියදම්
වත්කම් හා බැරකම් සහ අරමුදලේ වෙනත් සියලු ගනුදෙනු
පිළිබඳව නිසි ගිණුම් පොත් තබා ගැනීමට සැලැස්විය යුතු ය.

(2) රාජ්‍ය සංස්ථාවල ගිණුම් විගණනය කිරීමට අදාළ,
ආණ්ඩුක්‍රම ව්‍යවස්ථාවේ 154 ව්‍යවස්ථාවේ විධිවිධාන අරමුදලේ
ගිණුම් විගණනය කිරීම සම්බන්ධයෙන් අදාළ විය යුතු ය.
(3) යෝජනා සම්මතයක් මගින් මණ්ඩලය විසින් තත් කාර්ය
සඳහා බලය දෙන ලද මණ්ඩලයේ සාමාජිකයන් දෙදෙනකු විසින්
මණ්ඩලයේ ආදායම් හා වියදම් සහ ශේෂ පත්‍රය අත්සන් කරනු
ලැබිය යුතු ය.

22. අරමුදලේ මුදල් වර්ෂය ලිත් වර්ෂය විය යුතු ය.
23. අමාත්‍යවරයාගේ විධානයට යටත්ව :-
(අ) අරමුදලේ පරමාර්ථ ඉටු කිරීම සඳහා අවශ්‍ය විය හැකි
අරමුදලේ නිලධරයන් සහ සේවකයන් පත් කිරීම;
(ආ) එසේ පත් කරනු ලැබූ නිලධරයන්ට හා සේවකයන්ට
ගෙවිය යුතු පාරිශ්‍රමික තීරණය කිරීම ; සහ
(ඇ) එවැනි පාරිශ්‍රමික සහ අරමුදලේ කටයුතු පරිපාලනය
කිරීමේ දී දැරීමට සිදුවන වෙනත් වියදම් අරමුදලේ
ආදායමෙන් ගෙවීම,

24. (1) මණ්ඩලයේ ඉල්ලීම මත රජයේ සේවයේ නියුක්තව
සිටින යම් නිලධරයකු ඒ නිලධරයාගේ, ඒ නිලධරයා සේවයේ
නියුක්ත යම් අමාත්‍යාංශයක් යටතේ ද ඒ අමාත්‍යාංශයේ
ලේකම්වරයාගේ හා රාජ්‍ය පරිපාලන විෂයය භාර අමාත්‍යවරයාගේ
අමාත්‍යාංශයේ ලේකම්වරයාගේ කැමැත්ත ඇතිව මණ්ඩලය විසින්
එවැනිම කැමැත්ත ඇතිව තීරණය කළ හැකි කාල පරිච්ඡේදයක්
සඳහා අරමුදලේ කාර්ය මණ්ඩලයට තාවකාලිකව පත් කිරීම
හෝ එවැනිම කැමැත්ත ඇතිව ස්ථිරව පත් කිරීම හෝ කරනු
ලැබිය හැකි ය.

(2) අරමුදලේ කාර්ය මණ්ඩලයට රජයේ යම් නිලධරයකු
තාවකාලිකව පත් කරනු ලැබූ අවස්ථාවක, 1991 අංක 37 දරන
ජාතික ගමනාගමන කොමිෂන් සභා පනතේ 14 වගන්තියේ (2)
උපවගන්තියේ විධිවිධාන, අවශ්‍ය වෙනස් කිරීම් සහිතව ඔහුට,
හා ඔහු සම්බන්ධයෙන් අදාළ විය යුතු ය.

(3) රජයේ සේවයේ යම් නිලධරයකු අරමුදලේ කාර්ය
මණ්ඩලයට ස්ථිරව පත් කරනු ලැබූ අවස්ථාවක 1991 අංක 37
දරන ජාතික ගමනාගමන කොමිෂන් සභා පනතේ 14 වන
වගන්තියේ (3) උපවගන්තියේ විධිවිධාන, අවශ්‍ය වෙනස් කිරීම්
සහිතව ඔහුට, හා ඔහු සම්බන්ධයෙන් අදාළ විය යුතු ය.
(4) නිශ්චිත කාල පරිච්ඡේදයක් ආණ්ඩුවට සේවය කරන
බවට ආණ්ඩුව සමග ගිවිසුමකට එළඹ ඇති යම් තැනැත්තකු
මණ්ඩලය විසින් සේවයේ නියුක්ත කරනු ලබන අවස්ථාවක ඒ
තැනැත්තා විසින් අරමුදලට සේවය කරනු ලබන යම් කාල
පරිච්ඡේදයක් ඒ ගිවිසුමේ වගකීම ඉටු කිරීමේ කාර්ය සඳහා
ආණ්ඩුවට සේවය කරන ලද කාල පරිච්ඡේදයක් ලෙස සලකනු
ලැබිය යුතු ය.

V කොටස
සාමාන්‍ය කරුණු

25. (1) මණ්ඩලයේ බලතලවලින් යම් බලතලයක් මණ්ඩලය
විසින් අරමුදලේ යම් සාමාජිකයකු වෙත හෝ යම් නිලධරයකු පැවරීම.
වෙත හෝ සේවකයකු වෙත පවරනු ලැබිය හැකි ය.
(2) (1) වන උපවගන්තිය යටතේ යම් බලතලයක් තමා
වෙත පවරනු ලැබූ සෑම සාමාජිකයෙක්ම හෝ නිලධරයෙක්ම
හෝ සේවකයෙක්ම මණ්ඩලයේ විධානයට හා පාලනයට යටත්ව
එම බලතල ක්‍රියාත්මක කරනු ලැබිය යුතු ය.

26. මණ්ඩලයේ බලතල ක්‍රියාත්මක කිරීමේ දී හා කාර්ය
ඉටු කිරීමේ දී මණ්ඩලය අමාත්‍යවරයා විසින් දෙනු ලබන 
සාමාන්‍ය හෝ විශේෂ විධානවලට යටත් විය යුතු ය.

27. (1) (අ) මණ්ඩලය විසින් මේ පනත යටතේ
සද්භාවයෙන් කරනු ලබන හෝ කිරීමට අදහස්
කරනු ලබන යම් ක්‍රියාවක් සම්බන්ධයෙන්
මණ්ඩලයට එරෙහිව ; හෝ
නියෝජිතයකු හෝ අරමුදලේ යම් නිලධරයකු
හෝ සේවකයකු විසින් සද්භාවයෙන් මේ පනත
යටතේ හෝ මණ්ඩලයේ විධාන අනුව කරනු
ලබන හෝ යම් ක්‍රියාවක් වෙනුවෙන් ඔහුට
විරුද්ධව,
කිසිම සිවිල් හෝ අපරාධ නඩුවක් පවරනු නොලැබිය යුතු ය.

(2) යම් අධිකරණයක් ඉදිරියේ මණ්ඩලය විසින් හෝ
මණ්ඩලයට විරුද්ධව පවරන ලද යම් සිවිල් හෝ අපරාධ
නඩුවක් වෙනුවෙන් මණ්ඩලයට දැරීමට සිදුවන වියදම්, අරමුදලින්
ගෙවනු ලැබිය යුතු අතර, ඒ සිවිල් හෝ අපරාධ නඩුවක දී
මණ්ඩලයට ගෙවනු ලබන හෝ මණ්ඩලය විසින් අයකර ගනු
ලබන හෝ නඩු ගාස්තු ඇත්නම් ඒවා අරමුදලට බැර කළ යුතු ය.

(3) (1) වන උපවගන්තියේ (ආ) ජේදයේ සඳහන් යම්
තැනැත්තකු විසින් මේ පනත යටතේ හෝ මණ්ඩලයේ විධාන
යටතේ හෝ කරනු ලබන යම් ක්‍රියාවක් වෙනුවෙන් යම්
අධිකරණයක් ඉදිරියේ පවරනු ලබන යම් සිවිල් හෝ අපරාධ
නඩුවක දී දරන්නට සිදුවන වියදම් කිසිවක් ඇත්නම් ; ඒ වියදම්
ඒ ක්‍රියාව සද්භාවයෙන් කරන ලද බවට අධිකරණය තීරණය
කරන්නේ නම් ඔහු විසින් ඒ සිවිල් හෝ අපරාධ නඩුවේ දී
අයකර නොගතහොත් අරමුදලින් ගෙවිය යුතු ය.

28. මණ්ඩලයට විරුද්ධව ගෙනෙන ලද යම් නඩුවක දී
මණ්ඩලයේ යම් සාමාජිකයකුට විරුද්ධව, පෞද්ගලිකව නැතහොත්
ඔහුගේ දේපළ විෂයෙහි රිට් ආඥාවක් නිකුත් නොකරනු ලැබිය
යුතු ය.

29. මේ පනත යටතේ වූ යම් වරදක් සිදුකරන සෑම
තැනැත්තෙක්ම මහෙස්ත්‍රාත්වරයකු ඉදිරිපිට පවත්වනු ලබන ලඝු
නඩු විභාගයකින් පසුව වරදකරු කරනු ලැබීමේ දී මාස හයක්
නොඉක්මවන  කාලයක් සඳහා දෙයාකාරයෙන් එක් ආකාරයක
වූ බන්ධනාගාරගත කිරීමකට හෝ රුපියල් දස දහසක් නොඉක්මන
දඩයකට  හෝ ඒ බන්ධනාගාරගත කිරිම සහ දඩය යන දෙකටම
යටත්  විය යුතු ය.

30. මණ්ඩලයේ සියලුම සාමාජිකයන් සහ අරමුදලේ නිලධරයන්
හා සේවකයන් දණ්ඩ නීති සංග්‍රහයේ කාර්ය සඳහා එහි අර්ථානුකූලව
රජයේ  සේවකයන් ලෙස සලකනු ලැබිය යුතු ය.

31. අරමුදල අල්ලස් පනතේ අර්ථානුකූලව උපලේඛනගත
ආයතනයක් ලෙස සලකනු ලැබිය යුතු අතර එම පනතේ විධිවිධාන
ඒ අනුව තේරුම් ගත යුතු ය.

32. (1) නියෝග සෑදීමට මේ පනතින් බලය දෙනු ලැබූ යම්
කරුණක් සම්බන්ධයෙන් අමාත්‍යවරයා විසින් නියෝග සාදනු
ලැබිය හැකි ය.

(2) අමාත්‍යවරයා විසින් සාදන ලද සෑම නියෝගයක්ම
ගැසට් පත්‍රයේ පළ කරනු ලැබිය යුතු ය. එහි පළ කරනු ලැබූ
දින සිට හෝ ඒ නියෝගයෙහි සඳහන් යම් පසු දිනක සිට හෝ
එය ක්‍රියාත්මක විය යුතු ය.

(3) අමාත්‍යවරයා විසින් සාදන ලද සෑම නියෝගයක්ම
ගැසට් පත්‍රයෙහි පළ කරනු ලැබීමෙන් පසු හැකි පමණ ඉක්මනින්
අනුමතිය සඳහා පාර්ලිමේන්තුව වෙත ඉදිරිපත් කරනු ලැබිය යුතු
ය. එසේ අනුමත කරනු නොලැබූ යම් නියෝගයක් ඵ් යටතේ
කලින් කරන ලද කිසිවකට ඉන් හානියක් නොවන පරිදි ඒ
අනනුමතියේ දින සිට පරිච්ඡින්න කරනු ලැබුවා සේ සලකනු
ලැබිය යුතු ය.

(4) අමාත්‍යවරයා විසින් සාදන ලද යම් නියෝගයක් ඵසේ
පරිච්ඡින්න කරනු ලැබූ ලෙස සැලකෙන දිනය පිළිබඳ නිවේදනය
ගැසට් පත්‍රයෙහි පළ කරනු ලැබිය යුතුය.

33. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බලපැවැත්විය යුතු ය.

34. පද සම්බන්ධයෙන් අන්‍යාර්ථයක් අවශ්‍ය වුවහොත් මිස,
මේ පනතේ-

“අමාත්‍යවරයා” යන්නෙන් වැවිලි කර්මාන්ත විෂයය භාර
අමාත්‍යවරයා අදහස් වේ.

"කුඩා වතු” යන්නෙන් රබර්වලට අදාළව ප්‍රමාණයෙන්
අක්කර පනහකට වඩා අඩු වූ ද, රබර් කිරි එකතු කිරීමේ
කාර්ය සඳහා රබර් ගස් සිටුවා ඇත්තා වූ ද ඉඩම් ප්‍රමාණයක්
අදහස් වන අතර "කුඩා වතු හිමියා” යන යෙදුම ඵ් අනුව
තේරුම් ගත යුතු ය.